**DELO NA DALJAVO – 20. 3. 2020**

UVODNI DEL:

Sedaj, ko se učiš na daljavo, se ti mogoče zdi snov preobsežna, prezahtevna, dolgočasna …

Mogoče pa ti lahko pri učenju pomaga nasvet strokovnjaka:

<http://www.ssers.mb.edus.si/gradiva/w3/slo8/034_nasvet_strokovnjaka/nasvet_uvodna_motivacija_1.html>

Preberi Tinetov problem in odgovor nanj ter si ogledaj posnetek, kako se učiti po Paukovi strategiji.

PO OGLEDU:

Kaj meniš? Boš to učno strategijo uporabljal/-a v prihodnje? Te je nasvet strokovnjaka prepričal?

GLAVNI DEL:

**1. Odpri DZ na str. 104 in preberi definicijo nasveta strokovnjaka.**

**2. Na str. 105 preberi besedilo ter reši naloge.**

**3. Preveri s pomočjo rešitev.** (<https://www.devetletka.net/gradiva/slovenscina/8>)

**4. Zapiši v zvezek** (na strani za jezik).

**NASVET STROKOVNJAKA**

Nasvet strokovnjaka je neumetnostno besedilo, v katerem strokovnjak odgovarja na postavljena vprašanja s področja, ki ga obvlada oz. preučuje. Običajno gre za javna besedila, saj so namenjena širši množici (npr. objave na forumih, v revijah, pogovorni deli oddaj na radiu, televizijske oddaje).

**5. Učencem naše šole je kakšen popoldan tudi dolgčas. Mogoče bi imel/-a ti kakšen dober nasvet.**

Pozdravljen/-a!

Trenutno je šola zaprta in se učim od doma. Ne morem ti povedati, kako pogrešam svoje sošolce in prijatelje. Dopoldan se učim, popoldan pa mi je tako dolgčas.

Imaš kakšen nasvet, kaj lahko počnem popoldan?

Lepo te pozdravljam.

»Izoliran«

**Svoj nasvet oddaj v spletno učilnico, da ga pregledam.** Če spletna učilnica ne deluje, mi ga lahko pošlješ na mail (tina.salamun@gmail.com).